Diari Oficial de la Generalitat Valenciana


Sumari del DOGV 5766, del 20-05-2008 (2008/6223)

RESOLUCIÓ de 16 de maig de 2008, del director general de Personal, de la Conselleria d'Educació, per la qual es declaren aprovades les llistes provisionals d'admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, convocats per Orde de 15 d'abril de 2008, de la Conselleria d'Educació, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5766

Data del DOGV
:   20-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/6223


Data del document
:   16-05-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament secundari
    * concurs administratiu
    * personal docent
    * ensenyament d'idiomes
    * administració regional
    * educació artística
    * ensenyament professional

RESOLUCIÓ de 16 de maig de 2008, del director general de Personal, de la Conselleria d'Educació, per la qual es declaren aprovades les llistes provisionals d'admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, convocats per Orde de 15 d'abril de 2008, de la Conselleria d'Educació, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers. [2008/6223]
De conformitat amb el que disposa la base 4 de l'Orde de 15 d'abril de 2008, de la conselleria d'Educació (DOCV de 23 d'abril) esta Direcció General de Personal ha resolt:
Primer
Declarar inicialment aprovada la llista provisional d'aspirants admesos i exclosos, amb indicació en este últim cas de les causes d'exclusió, per a participar en els procediments selectius d'ingrés i accessos als esmentats cossos docents, que figura com a annex I a la present resolució.
Segon
Declarar inicialment aprovada la llista provisional d'aspirants admesos i exclosos, amb indicació en este últim cas de les causes d'exclusió, per a participar en el procediment per a l'adquisició de noves especialitats, que es publica com a annex II a esta resolució.
Tercer
Els aspirants exclosos disposaran d'un termini de deu dies hàbils, comptats a partir del següent al de la publicació d'esta resolució, per a poder esmenar el defecte que haja motivat la seua exclusió. Així mateix aquells aspirants que hagen detectat errors en la consignació de les seues dades personals podran manifestar-ho en el mateix termini. Les reclamacions es dirigiran a la Direcció General de Personal, i es presentaran per qualsevol de les formes previstes en l'apartat 3.3 de l'Orde de convocatòria.
Quart
Les reclamacions presentades seran acceptades o denegades per resolució expressa del director general de Personal, per la que es declararan aprovades les llistes definitives d'admesos i exclosos, que serà publicada en el Diari Oficial de la Comunitat Valenciana.
Quint
Així mateix, de conformitat amb el que preveu la base 7.1.2 de l'esmentada Orde, es convoca els aspirants no exempts a la realització de la prova de coneixement dels idiomes oficials de la Comunitat Valenciana, que es durà a terme el dia 17 de juny de 2008, a les 10.00 hores, en els llocs especificats en l'annex III a la present resolució.
Sext
Igualment, de conformitat amb el que disposa la base 7.1.1 de l'orde de convocatòria esmentada, es convoca els aspirants que no posseïsquen la nacionalitat espanyola i el seu coneixement del castellà no es deduïsca del seu origen i que han sigut declarats no exempts, per a la realització de la prova d'acreditació del coneixement de la dita llengua, descrita en l'annex IV, el dia 18 de juny de 2008, a les 10.00 hores, en l'Escola Oficial d'Idiomes de València, carrer Pla de Saïdia, número 9.
València, 16 de maig de 2008.- El director general de Personal: David Barelles Adsuara.ANNEX III
Llocs per a la realització de la prova de coneixements dels idiomes oficials de la Comunitat Valenciana
Aspirants la província de preferència dels quals per a realitzar la prova siga Alacant:
Universitat d'alacant
Campus de Sant Vicent del Raspeig, s/n
Aulari General II
Aspirants la província de preferència dels quals per a realitzar la prova siga Castelló o València:
Universitat Politècnica de València
Camí de Vera, s/n
Escola Tècnica Superior d'Enginyers Industrials
Aulari Nou. Edifici 5N
ANNEX IV
La prova d'espanyol per a estrangers constarà dels exercicis següents:
Examen escrit.
1. Prova de gramàtica i lèxic. Dictat. Temps màxim de duració 60 minuts.
2. Lectura d'un text literari del segle XX: Respondre preguntes de comprensió i vocabulari. Temps màxim de duració 60 minuts.
Examen oral.
1. Lectura, resum i opinió d'un text periodístic.
2. Debat amb el tribunal sobre un tema relacionat amb el text llegit. Temps màxim de duració 15 minuts.